pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ทส.เปิดมูลนิธิผู้พิทักษ์ป่า และศูนย์สายด่วนผู้พิทักษ์ป่า 1362 รับแจ้งเหตุด่วนหรือสถานการณ์การกระทำผิดด้านทรัพยากรป่าไม้ สัตว์ป่า และทรัพยากรทางทะเลและชายฝั่ง
วันพฤหัสบดีที่ 28 มิถุนายน 2561
ทส.เปิดมูลนิธิผู้พิทักษ์ป่า และศูนย์สายด่วนผู้พิทักษ์ป่า 1362 รับแจ้งเหตุด่วนหรือสถานการณ์การกระทําผิดด้านทรัพยากรป่าไม้ สัตว์ป่า และทรัพยากรทางทะเลและชายฝั่ง
ทส.เปิดมูลนิธิผู้พิทักษ์ป่า และศูนย์สายด่วนผู้พิทักษ์ป่า 1362 รับแจ้งเหตุด่วนหรือสถานการณ์การกระทําผิดด้านทรัพยากรป่าไม้ สัตว์ป่า และทรัพยากรทางทะเลและชายฝั่ง
ทส.เปิดมูลนิธิผู้พิทักษ์ป่า และศูนย์สายด่วนผู้พิทักษ์ป่า 1362 รับแจ้งเหตุด่วนหรือสถานการณ์การกระทําผิดด้านทรัพยากรป่าไม้ สัตว์ป่า และทรัพยากรทางทะเลและชายฝั่ง
กระทรวงทรัพยากรธรรมชาติและสิ่งแวดล้อม บูรณาการ 3 หน่วยงาน ได้แก่ กรมอุทยานแห่งชาติ สัตว์ป่า และพันธุ์พืช กรมป่าไม้ และกรมทรัพยากรทางทะเลและชายฝั่ง เปิดมูลนิธิผู้พิทักษ์ป่าและศูนย์สายด่วนผู้พิทักษ์ป่า 1362 เพื่อสงเคราะห์ ช่วยเหลือ หน่วยงานและเจ้าหน้าที่ รวมทั้งครอบครัวของผู้ปฏิบัติงานพิทักษ์ป่า รวมถึงบุคคล องค์กร กลุ่ม ชมรม สมาคมและอื่น ๆ ที่มีส่วนร่วมในการอนุรักษ์ทรัพยากรธรรมชาติและสิ่งแวดล้อม ให้มีสวัสดิภาพและคุณภาพในการปฏิบัติงานและดํารงชีวิตอย่างเหมาะสมอีกทั้งเพื่ออํานวยความสะดวก ให้ประชาชนได้แจ้งเหตุเกี่ยวกับทรัพยากรธรรมชาติและสิ่งแวดล้อม ผ่านช่องทางการสื่อสาร แจ้งเบาะแส ร้องเรียน ร้องทุกข์ ได้ตรงช่องทางและสะดวกรวดเร็ว ส่งเสริมให้ประชาชนมีส่วนร่วมในการแก้ไขสถานการณ์การกระทําผิดกฎหมายป่าไม้ในประเทศไทย โดยสายด่วนผู้พิทักษ์ป่า 1362 เปิดรับแจ้งเหตุจากประชาชนตลอด 24 ชั่วโมง
ทั้งนี้ ในพิธีเปิดมูลนิธิผู้พิทักษ์ป่า และศูนย์สายด่วนผู้พิทักษ์ป่า ในวันนี้ (28 มิถุนายน 2561) พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม ให้เกียรติเป็นประธานในพิธี ณ อาคารศูนย์วิจัยและฝึกอบรม (กริต สามะพุทธิ) กรมอุทยานแห่งชาติ สัตว์ป่า และพันธุ์พืช อีกทั้งเยี่ยมชมห้องปฏิบัติการศูนย์สายด่วน 1362 ณ อาคารปลอดประสพ กรมอุทยานแห่งชาติ สัตว์ป่า และพันธุ์พืช
อนึ่ง มูลนิธิผู้พิทักษ์ป่า สํานักงานตั้งอยู่ที่ ชั้น 2 อาคารศูนย์วิจัยและฝึกอบรม กรมอุทยานแห่งชาติ สัตว์ป่า และพันธุ์พืช ส่วนศูนย์สายด่วนผู้พิทักษ์ป่า 1362 สํานักงานตั้งอยู่ ชั้น 2 อาคารปลอดประสพ กรมอุทยานแห่งชาติ สัตว์ป่า และพันธุ์พืช
รัฐบาลไทย-ข่าวทำเนียบรัฐบาล-การประชุมคณะกรรมการกำกับและบริหารโครงการผลิตหน้ากากผ้าเพื่อลดปัญหาการขาดแคลนหน้ากากอนามัย และป้องกันการระบาดของโรคติดเชื้อไวรัสโคโรนา 2019 (COVID19) แก่ประชาชน
วันศุกร์ที่ 27 มีนาคม 2563
การประชุมคณะกรรมการกํากับและบริหารโครงการผลิตหน้ากากผ้าเพื่อลดปัญหาการขาดแคลนหน้ากากอนามัย และป้องกันการระบาดของโรคติดเชื้อไวรัสโคโรนา 2019 (COVID19) แก่ประชาชน
นางวรวรรณ ชิตอรุณ รองปลัดกระทรวงอุตสาหกรรม  เป็นประธานในการประชุมคณะกรรมการกํากับและบริหารโครงการผลิตหน้ากากผ้าเพื่อลดปัญหาการขาดแคลนหน้ากากอนามัย และป้องกันการระบาดของโรคติดเชื้อไวรัสโคโรนา 2019 (COVID19) แก่ประชาชน
วันนี้ (27 มีนาคม 2563) นางวรวรรณ ชิตอรุณ รองปลัดกระทรวงอุตสาหกรรม เป็นประธานในการประชุมคณะกรรมการกํากับและบริหารโครงการผลิตหน้ากากผ้าเพื่อลดปัญหาการขาดแคลนหน้ากากอนามัย และป้องกันการระบาดของโรคติดเชื้อไวรัสโคโรนา 2019 (COVID19) แก่ประชาชน โดยมีนายเดชา จาตุธนานันท์ ผู้ตรวจราชการกระทรวงอุตสาหกรรม และผู้บริหารกระทรวงอุตสาหกรรม เข้าร่วมประชุมฯ ณ ห้องประชุมชุณหะวัณ ชั้น 3 สํานักงานปลัดกระทรวงอุตสาหกรรม ทั้งนี้ ที่ประชุมฯ ได้หารือเกี่ยวกับแนวทางการจัดทําหน้ากากผ้าเพื่อแจกจ่ายให้แก่ประชาชน โดยมีหน่วยงานร่วมดําเนินการ อาทิ สภาอุตสาหกรรมแห่งประเทศไทย กลุ่มผู้ประกอบการอุตสาหกรรมสิ่งทอ ธนาคารกรุงไทย บริษัท ไปรษณีย์ไทย จํากัด
รัฐบาลไทย-ข่าวทำเนียบรัฐบาล-มหาดไทยสั่งการผู้ว่าฯ ทุกจังหวัด กำชับการประพฤติปฏิบัติตนของบุคลากรทุกระดับ หากพบการกระทำความผิด ให้ดำเนินการทางวินัยและกฎหมายที่เกี่ยวข้องอย่างตรงไปตรงมา
วันศุกร์ที่ 19 ตุลาคม 2561
มหาดไทยสั่งการผู้ว่าฯ ทุกจังหวัด กําชับการประพฤติปฏิบัติตนของบุคลากรทุกระดับ หากพบการกระทําความผิด ให้ดําเนินการทางวินัยและกฎหมายที่เกี่ยวข้องอย่างตรงไปตรงมา
มหาดไทยสั่งการผู้ว่าฯ ทุกจังหวัด กําชับการประพฤติปฏิบัติตนของบุคลากรทุกระดับ หากพบการกระทําความผิด ให้ดําเนินการทางวินัยและกฎหมายที่เกี่ยวข้องอย่างตรงไปตรงมา
วันนี้ (18 ต.ค. 61) ที่กระทรวงมหาดไทยนายฉัตรชัย พรหมเลิศ ปลัดกระทรวงมหาดไทยเปิดเผยว่า ตามพระราชบัญญัติระเบียบข้าราชการพลเรือน พ.ศ. 2551 กําหนดให้ข้าราชการพลเรือนสามัญต้องรักษาจรรยาของข้าราชการตามที่ส่วนราชการกําหนดไว้ โดยมุ่งประสงค์เป็นข้าราชการที่ดี มีเกียรติและศักดิ์ศรีความเป็นข้าราชการ ยึดมั่นและยืนหยัดในสิ่งที่ถูกต้อง มีความซื่อสัตย์สุจริตและความรับผิดชอบ รวมทั้งต้องรักษาชื่อเสียงของตนและรักษาเกียรติศักดิ์ของตําแหน่งหน้าที่ราชการของตนมิให้เสื่อมเสีย
ปลัดกระทรวงมหาดไทยกล่าวว่าพลเอก อนุพงษ์ เผ่าจินดา รัฐมนตรีว่าการกระทรวงมหาดไทยได้เน้นย้ําเรื่องการประพฤติปฏิบัติตนของบุคลากรในสังกัดกระทรวงมหาดไทยให้อยู่ภายใต้ระเบียบวินัยของข้าราชการ มีคุณธรรมจริยธรรม มีความโปร่งใส ประพฤติตนเป็นข้าราชการที่ดี เนื่องจากกระทรวงมหาดไทยเป็นหน่วยงานหลักในการบริหารราชการแผ่นดินทั้งในส่วนภูมิภาค และท้องถิ่น ซึ่งต้องปฏิบัติงานขับเคลื่อนนโยบายสําคัญของรัฐบาลในระดับพื้นที่ และปฏิบัติงานตามอํานาจหน้าที่ที่กฎหมายกําหนดที่เกี่ยวข้องกับการบําบัดทุกข์ บํารุงสุขให้กับประชาชน กระทรวงมหาดไทย จึงมีบุคลากรในสังกัดเป็นจํานวนมาก ทั้งข้าราชการพลเรือน พนักงานราชการ กํานัน ผู้ใหญ่บ้าน สมาชิกกองอาสารักษาดินแดน ฯลฯ ที่ต้องปฏิบัติราชการในจังหวัด อําเภอ และองค์กรปกครองส่วนท้องถิ่น ดังนั้น บุคลากรในสังกัดกระทรวงมหาดไทยจึงต้องประพฤติตนให้อยู่ในระเบียบวินัยและกฎหมาย เพื่อให้เกิดภาพลักษณ์ที่ดี เป็นที่ศรัทธาและพึ่งพาของประชาชน รวมทั้งต้องเป็นแบบอย่างที่ดีให้กับข้าราชการและบุคลากรทุกสังกัดในราชการบริหารส่วนภูมิภาค
เพื่อให้การรักษาจรรยาของข้าราชการกระทรวงมหาดไทยเป็นไปตามกฎหมาย จึงได้สั่งการไปยังผู้ว่าราชการจังหวัดทุกจังหวัด แจ้งหัวหน้าส่วนราชการ หัวหน้าหน่วยงานรัฐวิสาหกิจ นายอําเภอ และผู้บริหารองค์กรปกครองส่วนท้องถิ่น กําชับให้ข้าราชการและบุคลากรในสังกัดกระทรวงมหาดไทยทุกประเภทถือปฏิบัติ ดังนี้
1) ยึดหลักคุณธรรมจริยธรรมในการปฏิบัติหน้าที่และการดําเนินชีวิต
2) ประพฤติปฏิบัติตนให้อยู่ในกรอบของระเบียบวินัยและปฏิบัติหน้าที่ให้เป็นไปตามหลักกฎหมายโดยเคร่งครัด
3) ยึดหลักธรรมาภิบาลในการปฏิบัติหน้าที่และมุ่งตอบสนองความต้องการของประชาชน
4) บริการประชาชนด้วยความรวดเร็ว ถูกต้อง เสมอภาค โปร่งใส และเป็นธรรม
5) ปฏิบัติงานตามนโยบายของรัฐบาลและกระทรวงมหาดไทย เพื่อสร้างความมั่นใจให้กับประชาชน
ปลัดกระทรวงมหาดไทยกล่าวเพิ่มเติมว่า กระทรวงมหาดไทยให้ความสําคัญกับการบริหารงานในระดับพื้นที่ โดยเฉพาะอย่างยิ่งในด้านการบริหารงานบุคคล ซึ่งหากพบว่าบุคลากรในสังกัดกระทรวงมหาดไทยผู้ใดกระทําความผิด ให้ดําเนินการทางวินัยและกฎหมายที่เกี่ยวข้องอย่างตรงไปตรงมา นอกจากนี้ คนมหาดไทย จะต้องมุ่งแก้ไขปัญหาความเดือดร้อนของประชาชนให้เกิดผลสัมฤทธิ์ และเป็นไปตามความต้องการของประชาชนในพื้นที่มากที่สุด เพื่อให้เกิดประโยชน์อย่างสูงสุดต่อประชาชนและประเทศชาติอย่างแท้จริง
รัฐบาลไทย-ข่าวทำเนียบรัฐบาล-รมว.ยธ. เปิดประชุม “โลกาภิวัตน์ ทุนนิยมสุดโต่ง การเสพติด ผู้ต้องขังล้นเรือนจำ : ปัญหาและทางออก”
วันจันทร์ที่ 2 ตุลาคม 2560
รมว.ยธ. เปิดประชุม “โลกาภิวัตน์ ทุนนิยมสุดโต่ง การเสพติด ผู้ต้องขังล้นเรือนจํา : ปัญหาและทางออก”
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม เป็นประธานในพิธีเปิดการประชุม เรื่อง “การพัฒนาอย่างยั่งยืน” กับ “หลักนิติธรรม” ครั้งที่ ๑ “โลกาภิวัตน์ ทุนนิยมสุดโต่ง การเสพติด ผู้ต้องขังล้นเรือนจํา : ปัญหาและทางออก”
ในวันจันทร์ที่ ๒ ตุลาคม ๒๕๖๐ เวลา ๐๙.๐๐ น.
ณ ห้องวิภาวดีบอลรูม AB โรงแรมเซนทารา แกรนด์ แอท
เซนทรัลพลาซ่าลาดพร้าว กรุงเทพมหานคร
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม
เป็นประธานในพิธีเปิดการประชุม เรื่อง “การพัฒนาอย่างยั่งยืน” กับ “หลักนิติธรรม” ครั้งที่ ๑
“โลกาภิวัตน์ ทุนนิยมสุดโต่ง การเสพติด ผู้ต้องขังล้นเรือนจํา : ปัญหาและทางออก”
ด้วยความร่วมมือระหว่างกระทรวงยุติธรรม โดยสํานักกิจการในพระดําริพระเจ้าหลานเธอ พระองค์เจ้าพัชรกิติยาภา
สํานักงานคณะกรรมการป้องกันและปราบปรามยาเสพติด (ป.ป.ส.)
สํานักงานกองทุนสนับสนุนการสร้างเสริมสุขภาพ (สสส.)
และศูนย์วิชาการสารเสพติดภาคเหนือ คณะแพทยศาสตร์ มหาวิทยาลัยเชียงใหม่
เพื่อให้สังคมไทย และผู้ที่มีส่วนเกี่ยวข้องในกระบวนการยุติธรรมทางอาญา
ได้ตระหนักถึงความสัมพันธ์ระหว่างวัฒนธรรมบริโภคนิยม "ทุน" ในระบบเศรษฐกิจทุนนิยมเสรี
หลักคําสอนตามพุทธศาสนา ศาสนาอิสลาม และคริสต์ หลักนิติธรรม (The Rule of Law)
และกระบวนการยุติธรรมทางอาญา ว่ามีความเชื่อมโยงและผลกระทบต่อกันอย่างไร
ซึ่งเป็นการบูรณาการของสหวิทยาการ เพื่อให้การแก้ไขปัญหาเรื่อง "ภัยหรืออันตราย (Harm)"
จาก "การเสพติด (Addiction)" เป็นไปตามเจตนารมณ์ของการควบคุมภัยอันตรายจากการเสพติด
โดยไม่เป็นอุปสรรคต่อเป้าหมายการพัฒนาด้านเศรษฐกิจและด้านสังคมอย่างยั่งยืน
โอกาสนี้ รัฐมนตรีว่าการกระทรวงยุติธรรม กล่าวว่า กระแสทุนนิยมและการสร้างความเข้มแข็งทางเศรษฐกิจ
ของประเทศมักมากับความเหลื่อมล้ํา กระทรวงยุติธรรมจึงพยายามทําให้การปฏิรูปกระบวนการยุติธรรม
สามารถช่วยเหลือและส่งผลต่อการปฏิรูปสังคม ในการสร้างความเท่าเทียมเสมอภาคให้เกิดขึ้นในสังคม
มากที่สุด การสร้างความตระหนักรู้เรื่องการเสพติดจึงเป็นเรื่องจําเป็นอย่างยิ่ง
สําหรับข้อเสนอแนะจากการประชุมจะนําไปสู่คณะกรรมการที่เกี่ยวข้องกับการปฏิรูปกระบวนการยุติธรรม
การพัฒนาการยุติธรรมแห่งชาติ เพื่อดําเนินการให้มีการปรับปรุงและพัฒนากระบวนการยุติธรรมของประเทศ
ให้เดินไปในทางที่เหมาะสม ทั้งนี้ เห็นว่าการเปิดเวทีในวันนี้จะนําไปสู่การแก้ปัญหาสังคมของประเทศไทย
ที่ควรจะอยู่อย่างพอประมาณ มีเหตุผล มีภูมิคุ้มกัน มีคุณธรรม จริยธรรม
ซึ่งเป็นไปตามปรัชญาเศรษฐกิจพอเพียงให้แพร่ขยายไปสู่สังคมชาติและเป็นประโยชน์ต่อสังคมต่อไปในอนาคต
รัฐบาลไทย-ข่าวทำเนียบรัฐบาล-รมต. นร. นายเทวัญ ฯ  ลงพื้นที่ติดตามการตรวจคัดกรองแรงงานไทยเดินทางกลับประเทศและการดำเนินงานของศูนย์ปฏิบัติการภาวะฉุกเฉิน (EOC) ท่าอากาศยานสุวรรณภูมิ
วันพุธที่ 15 เมษายน 2563
รมต. นร. นายเทวัญ ฯ  ลงพื้นที่ติดตามการตรวจคัดกรองแรงงานไทยเดินทางกลับประเทศและการดําเนินงานของศูนย์ปฏิบัติการภาวะฉุกเฉิน (EOC) ท่าอากาศยานสุวรรณภูมิ
นายเทวัญ ลิปตพัลลภ รัฐมนตรีประจําสํานักนายกรัฐมนตรี ลงพื้นที่ติดตามการตรวจคัดกรองแรงงานไทยเดินทางกลับประเทศและการดําเนินงานของศูนย์ปฏิบัติการภาวะฉุกเฉิน (EOC) ท่าอากาศยานสุวรรณภูมิ
เมื่อคืนที่ผ่านมา (14 เมษายน 2563) เวลา 21.00 น. นายเทวัญ ลิปตพัลลภ รัฐมนตรีประจําสํานักนายกรัฐมนตรี พร้อมด้วยนายณัฏฐชัย ศรีรุ่งสุขพินิจ ที่ปรึกษารัฐมนตรีประจําสํานักนายกรัฐมนตรี ลงพื้นที่ท่าอากาศยานสุวรรณภูมิ เพื่อติดตามการดําเนินงานของศูนย์ปฏิบัติการภาวะฉุกเฉิน (EOC) โดยมี พลเอก ปริพัฒน์ ผลาสินธุ์ รองเสนาธิการทหาร เป็นผู้บัญชาการเหตุการณ์ พร้อมคณะให้การต้อนรับและบรรยายสรุปสถานการณ์และการดําเนินงานของศูนย์ภายหลังที่มีการจัดตั้งเมื่อวันที่ 4 เมษายน 2563 ที่ผ่านมา
ศูนย์ปฏิบัติการภาวะฉุกเฉิน(EOC) จัดตั้งขึ้นเพื่อให้เกิดการบูรณาการและประสานงานอย่างมีประสิทธิภาพในการปฏิบัติงานร่วมกับศูนย์ปฏิบัติการแก้ไขสถานการณ์ฉุกเฉินด้านความมั่นคงท่าอากาศยาน รวมทั้งดําเนินการอื่น ๆ ตามที่นายกรัฐมนตรีและรัฐมนตรีมอบหมาย มีภารกิจในการอํานวยการ ประสานงาน กํากับดูแล และให้การสนับสนุนช่วยเหลือการปฏิบัติส่วน ราชการที่เกี่ยวข้อง ในการคัดกรองผู้เดินทางเข้าประเทศที่ผ่านเข้ามาคัดกรองตามระบบ ตรวจคนเข้าเมือง และกระทรวงสาธารณสุข วางแผนระบบความคุม ติดตาม การเคลื่อนย้าย การระวังป้องกัน การรวบรวมและคัดแยกผู้เดินทางขึ้นยานพาหนะไปส่งยังสถานที่ควบคุมเพื่อสังเกตอาการของรัฐ รวมถึงการประสานงานและประชาสัมพันธ์ ทําความเข้าใจกับผู้เดินทางและ ประชาชน การป้องปราม ยับยั้งการก่อเหตุ รวมทั้งปฏิบัติการตอบโต้ สถานการณ์เมื่อจําเป็น รวมถึงการปฏิบัติการอื่น ๆ
โดยการลงพื้นที่ครั้งนี้ รัฐมนตรีประจําสํานักนายกรัฐมนตรี ได้ร่วมสังเกตการณ์การปฏิบัติหน้าที่ของเจ้าหน้าที่คัดกรองกลุ่มแรงงานไทย ที่เดินทางมาจากสาธารณรัฐเกาหลีใต้ โดยสายการบิน Jeju Air เที่ยวบินที่ 7C2201 เดินทางถึงท่าอากาศยานสุวรรณภูมิเวลา 21.40 น. จํานวน 135 คน ซึ่งผู้โดยสารทุกคนต้องผ่านขั้นตอนการตรวจคนเข้าเมือง รวมถึงระบบคัดกรองด้านสุขภาพ (Health Control) จนกระทั่งผ่านกระบวนการคัดกรองของศุลกากร
รัฐมนตรีประจําสํานักนายกรัฐมนตรี เปิดเผยว่า กลุ่มคนไทยที่เดินทางเข้าประเทศทุกกลุ่ม ต้องเข้าสู่กระบวนการ State Quarantine ที่รัฐกําหนด สําหรับกลุ่มแรงงานไทย จํานวน 135 ที่เพิ่งเดินทางมาถึงท่าอากาศยานสุวรรณภูมิ เมื่อผ่านการตรวจสอบครบถ้วนตามมาตรฐานของศูนย์ EOC แล้ว ภาครัฐได้จัดรถบัสโดยสารบริการไปยังสถานที่ State Quarantine โดยต้องผ่านกระบวนการทําลายล้างพิษให้กับผู้เดินทางและสัมภาระก่อนขึ้นรถ เมื่อไปถึงที่พักแล้ว จะมีเจ้าหน้าที่จากกระทรวงสาธารณสุขตรวจคัดกรองอีกครั้ง ก่อนแยกย้ายเข้าห้องพักโดยจัดให้พักห้องละ 1 คน หรือท่านใดประสงค์จะเข้าพักด้วยกันก็ต้องกรอกเอกสารยืนยันให้เจ้าหน้าที่ ขณะเดียวกัน เจ้าหน้าที่ที่ผ่านการปฏิบัติงานคัดกรองผู้โดยสารในท่าอากาศยานทุกแห่ง จะต้องเข้ากระบวนการทําลายล้างพิษก่อนเดินทางกลับหรือเริ่มปฏิบัติงานครั้งต่อไป
..........................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-“ยุติธรรม” พัฒนาบุคลากรด้านงานวิจัยในกระบวนการยุติธรรม
วันพุธที่ 28 ธันวาคม 2559
“ยุติธรรม” พัฒนาบุคลากรด้านงานวิจัยในกระบวนการยุติธรรม
พิธีปิดการฝึกอบรมหลักสูตรการพัฒนาศัพยภาพนักวิจัยในกระบวนการยุติธรรม รุ่นที่ 2 “วิจัยอย่างมืออาชีพ ผลักดันการปฏิบัติ เพื่อพํมนากระบวนการยุติธรรม”
นายชาญเชาวน์ ไชยานุกิจ ปลัดกระทรวงยุติธรรม
เป็นประธานในพิธีปิดการฝึกอบรมหลักสูตรการพัฒนาศัพยภาพนักวิจัยในกระบวนการยุติธรรม รุ่นที่ 2
“วิจัยอย่างมืออาชีพ ผลักดันการปฏิบัติ เพื่อพํมนากระบวนการยุติธรรม”
พร้อมทั้งมอบประกาศนียบัตรแก่ผู้ผ่านการอบรม จํานวน 38 ท่าน
และมอบรางวัลผลงานวิจัยดีเด่น ได้แก่
1.การศึกษาแนวทางการพัฒนาการบังคับใช้พระราชบัญญัติกองทุนยุติธรรม พ.ศ. 2558
2.การรับฟังพยานหลักฐานทางนิติวิทยาศาสตร์ในกระบวนการยุติธรรมทางอาญา
กรณีศึกษาพยานหลักฐานทางชีววิทยา
3.การใช้การไกล่เกลี่ยข้อพิพาทคดีแพ่งในศาล กรณีศึกษาผู้ประนีประนอมในกรุงเทพมหานคร
ทั้งนี้ เพื่อเป็นการส่งเสริมและพัฒนาศักยภาพนักวิจัยในกระบวนการยุติธรรม
ดยมีนายวัลลภ นาคบัว ผู้อํานวยการสํานักงานกิจการยุติธรรม
รองศาสตราจารย์ศักดิ์ชัย เลิศพานิชพันธุ์
อาจารย์ประจําคณะสังคมสงเคราะห์ศาสตร์ มหาวิทยาลัยธรรมศาสตร์
ตลอดจนผู้ข้ารับการอบรมจากหน่วยงานในหระบวนการยุติธรรม และภาคเอกชน เข้าร่วมฯ
ณ วิทยาลัยกิจการยุติธรรม สํานักงานกิจการยุติธรรม
อาคารรัฐประศานภักดี ศูนย์ราชการเฉลิมพระเกียรติฯ
รัฐบาลไทย-ข่าวทำเนียบรัฐบาล-ก.อุตฯ รับข้อเสนอเอกชนพร้อมผลักดันกลุ่มจังหวัดภาคเหนือตอนบน 1 ขึ้นแท่นฮับอุตสาหกรรมแปรรูปเกษตรและอุตสาหกรรมสร้างสรรค์
วันอังคารที่ 15 มกราคม 2562
ก.อุตฯ รับข้อเสนอเอกชนพร้อมผลักดันกลุ่มจังหวัดภาคเหนือตอนบน 1 ขึ้นแท่นฮับอุตสาหกรรมแปรรูปเกษตรและอุตสาหกรรมสร้างสรรค์
นายอุตตม สาวนายน รัฐมนตรีว่าการกระทรวงอุตสาหกรรม ได้หารือร่วมกับหัวหน้าส่วนราชการและภาคเอกชนในพื้นที่กลุ่มจังหวัดภาคเหนือตอนบน 1 (เชียงใหม่ ลําปาง ลําพูน แม่ฮ่องสอน)
จ.ลําปาง: เมื่อวันที่ 14 มกราคม 2562 นายอุตตม สาวนายน รัฐมนตรีว่าการกระทรวงอุตสาหกรรม พร้อมด้วยนายพสุ โลหารชุน ปลัดกระทรวงอุตสาหกรรม และคณะผู้บริหารกระทรวงอุตสาหกรรม ได้หารือร่วมกับหัวหน้าส่วนราชการและภาคเอกชนในพื้นที่กลุ่มจังหวัดภาคเหนือตอนบน 1 (เชียงใหม่ ลําปาง ลําพูน แม่ฮ่องสอน) อาทิ สภาอุตสาหกรรมกลุ่มจังหวัดภาคเหนือตอนบน 1 สภาเกษตรกรกลุ่มภาคเหนือ สมาคมผู้ประกอบการไม้จังหวัดลําปาง ฯลฯ ในระหว่างการประชุมคณะรัฐมนตรีอย่างเป็นทางการนอกสถานที่ ครั้งที่ 1/2562 ณ ห้องประชุมศูนย์วิจัยและพัฒนาวัสดุอุตสาหกรรมสร้างสรรค์ จังหวัดลําปาง
นายอุตตมฯ กล่าวว่า กลุ่มจังหวัดภาคเหนือตอนบน 1 มีศักยภาพในด้านการเกษตร ผลิตภัณฑ์อุตสาหกรรมเกษตร และผลิตภัณฑ์เซรามิก โดยปัจจุบันมีการแปรรูปพืช ผัก ผลไม้ และสินค้าเกษตรขั้นต้นที่มีมูลค่าเพิ่มต่ํา วัตถุดิบสําคัญในพื้นที่ ได้แก่ ข้าว ข้าวโพด กาแฟ และพืชผลไม้เมืองหนาว ดังนั้น ภาคเอกชนโดยสภาอุตสาหกรรมกลุ่มจังหวัดภาคเหนือตอนบน 1 และสถาบันการศึกษาในพื้นที่ ได้แก่ มหาวิทยาลัยเชียงใหม่ มหาวิทยาลัยแม่โจ้ มหาวิทยาลัยธรรมศาสตร์ ลําปาง มหาวิทยาลัยราชภัฎลําปาง ร่วมกับหน่วยงานภาครัฐที่เกี่ยวข้อง คือ กระทรวงอุตสาหกรรม และอุทยานวิทยาวิทยาศาสตร์ในพื้นที่ภาคเหนือ จึงเห็นควรพัฒนานวัตกรรมการผลิตเพื่อเพิ่มมูลค่าสินค้าเกษตรไปสู่ผลิตภัณฑ์เกษตรอุตสาหกรรมที่มีมูลค่าสูงรายได้ให้เกษตรกร และเพื่อพัฒนาผู้ประกอบการในกลุ่มอุตสาหกรรมอาหารแปรรูปในพื้นที่ให้มีขีดความสามารถในการประกอบธุรกิจเชื่อมโยงสู่สากล ยกระดับกระบวนการผลิตอาหารแปรรูปให้มีมูลค่าเพิ่ม สูงและสอดคล้องกับความต้องการของผู้บริโภคในอนาคต และสร้างโอกาสทางธุรกิจให้ผู้ประกอบการและผลิตภัณฑ์อาหารแปรรูปให้เข้าถึงผู้บริโภคได้อย่างเหมาะสม และเป็นการยกระดับการผลิตอุตสาหกรรมอาหาร และเกษตรแปรรูป ซึ่งเป็นอุตสาหกรรม S-Curve ให้มีขีดความสามารถในการสร้างมูลค่าให้กับผลผลิตทาง การเกษตรเพิ่มขึ้น พร้อมผลักดันเป็นอุตสาหกรรมเกษตรแปรรูปที่มีอนาคตและปักหมุดให้เป็นฟู๊ดวัลเลย์ของโลกต่อไป
รัฐบาลไทย-ข่าวทำเนียบรัฐบาล-“บิ๊กอู๋” ย้ำ ในรายการเดินหน้าประเทศไทย รัฐบาลเร่งคืนสิทธิผู้ประกันตน ม.39
วันจันทร์ที่ 18 มิถุนายน 2561
“บิ๊กอู๋” ย้ํา ในรายการเดินหน้าประเทศไทย รัฐบาลเร่งคืนสิทธิผู้ประกันตน ม.39
รมว.แรงงาน เน้นย้ํา ในรายการเดินหน้าประเทศไทย รัฐบาลเร่งคืนสิทธิผู้ประกันตนตาม ม.39 พร้อมเพิ่มความคุ้มครองแรงงานนอกระบบตาม ม.40 สร้างโอกาส ความเสมอภาคเท่าเทียม ลดความเหลื่อมล้ําทางสังคม
วันที่ 18 มิถุนายน 2561 เวลา 15.00 น. พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน ได้ร่วมบันทึกเทปรายการเดินหน้าประเทศไทย ในประเด็นการคืนสิทธิผู้ประกันตน ณ สํานักงานประกันสังคม จังหวัดนนทบุรี โดย พล.ต.อ.อดุลย์ฯ เน้นย้ําถึงการคืนสิทธิประโยชน์ของผู้ประกันตน ตามมาตรา 39 และการเพิ่มความคุ้มครองของแรงงานนอกระบบตามมาตรา 40 พร้อมกันนี้ ได้มอบเงินทดแทนการขาดรายได้กรณีทุพพลภาพ และเงินบําเหน็จชราภาพ แก่ผู้ประกันตนตามมาตรา 39 มอบเงินค่าทําศพและเงินบําเหน็จชราภาพแก่ทายาทของผู้ประกันตนตามมาตรา 40 อีกด้วย ทั้งนี้ สําหรับรายการเดินหน้าประเทศไทย ในประเด็นการคืนสิทธิผู้ประกันตน จะออกอากาศในวันที่ 28 มิถุนายน 2561 เวลาประมาณ 18.00 น.ทางสถานีโทรทัศน์รวมการเฉพาะกิจแห่งประเทศไทย
-------------------------------
กองเผยแพร่และประชาสัมพันธ์/ณัฏฐภัทร์ ชื่นเอี่ยม – ข่าว/สมภพ ศีลบุตร – ภาพ/18 มิถุนายน 2561
รัฐบาลไทย-ข่าวทำเนียบรัฐบาล-“ยุติธรรม” ลงพื้นที่สร้างการรับรู้ด้านงานยุติธรรม สู่ประชาชนในพื้นที่ จ.ปัตตานี
วันจันทร์ที่ 15 มกราคม 2561
“ยุติธรรม” ลงพื้นที่สร้างการรับรู้ด้านงานยุติธรรม สู่ประชาชนในพื้นที่ จ.ปัตตานี
กระทรวงยุติธรรม ลงพื้นที่สร้างการรับรู้ด้านงานยุติธรรม สู่ประชาชนในพื้นที่ จ.ปัตตานี
เมื่อระหว่างวันที่ ๙ - ๑๐ มกราคม ๒๕๖๑
พลอากาศเอก ประจิน จั่นตอง รองนายกรัฐมนตรี และรัฐมนตรีว่าการกระทรวงยุติธรรม
ได้มอบหมายให้ นายพงศธร สัจจชลพันธ์ ผู้ช่วยรัฐมนตรีประจํากระทรวงยุติธรรม
พร้อมด้วย นางกรรณิการ์ แสงทอง รองปลัดกระทรวงยุติธรรม
และ นายเพิ่มพูน พึ่งประสิทธิ์ ผู้ตรวจราชการกระทรวงยุติธรรม
ลงพื้นที่จังหวัดปัตตานี เพื่อตรวจเยี่ยมส่วนราชการในสังกัดกระทรวงยุติธรรม
ได้แก่ ศูนย์ฟื้นฟูสมรรถภาพผู้ติดยาเสพติด สํานักงานบังคับคดีจังหวัดปัตตานี
สถานพินิจและคุ้มครองเด็กและเยาวชนจังหวัดปัตตานี เรือนจํากลางปัตตานี
สํานักงานยุติธรรมจังหวัดปัตตานี และศูนย์ยุติธรรมชุมชนตําบลบาราเฮาะ
โดยติดตามผลการดําเนินงาน พร้อมทั้งรับฟังปัญหา อุปสรรค
ตลอดจนให้ข้อเสนอแนะในการปฏิบัติราชการแก่เจ้าหน้าที่ผู้ปฏิบัติงาน
โอกาสนี้ ผู้ช่วยรัฐมนตรีประจํากระทรวงยุติธรรม และคณะ ได้เดินทางไปเข้าร่วมงานดามัยครอบครัว
(ไกล่เกลี่ย ครอบครัว สมานฉันท์)
ณ สํานักงานคณะกรรมการอิสลามประจําจังหวัดปัตตานี
โดยมี นายอาศิส พิทักษ์คุมพล จุฬาราชมนตรี เป็นประธานในพิธีเปิด
ทั้งนี้ การจัดงานดังกล่าว เป็นความร่วมมือระหว่างกระทรวงยุติธรรม วิทยาลัยอิสลามศึกษา
มหาวิทยาลัยสงขลานครินทร์ วิทยาเขตปัตตานี และสํานักงานคณะกรรมการอิสลามประจําจังหวัด ๕ จังหวัดภาคใต้
เพื่อเผยแพร่ผลงานการพัฒนาระบบการไกล่เกลี่ยข้อพิพาทเรื่องครอบครัวและมรดกตามหลักอิสลาม
ซึ่งสอดคล้องกับวิถีชีวิต อัตลักษณ์ และความเป็นอยู่ของมุสลิมในพื้นที่จังหวัดชายแดนภาคใต้
ตลอดจนสร้างการรับรู้เรื่องการบริการไกล่เกลี่ยข้อพิพาทครอบครัวและมรดกให้แก่ประชาชน
โดยมีผู้นําศาสนาอิสลาม คณะกรรมการอิสลาม ตัวแทนนักศึกษา สื่อมวลชน
และประชาชนจาก ๕ จังหวัดชายแดนภาคใต้ จํานวนกว่า ๑,๘๐๐ คน เข้าร่วมฯ
รัฐบาลไทย-ข่าวทำเนียบรัฐบาล-กระทรวงดิจิทัลฯ ย้ำหน่วยงานรัฐไม่ได้ถูกแฮกข้อมูลการจัดซื้อจัดจ้าง แต่มีเผยแพร่ต่อสาธารณะอยู่แล้ว
วันอังคารที่ 6 มิถุนายน 2560
กระทรวงดิจิทัลฯ ย้ําหน่วยงานรัฐไม่ได้ถูกแฮกข้อมูลการจัดซื้อจัดจ้าง แต่มีเผยแพร่ต่อสาธารณะอยู่แล้ว
กระทรวงดิจิทัลฯ
กระทรวงดิจิทัลฯ ชี้แจงข้อมูลเกี่ยวกับการจัดซื้อจัดจ้างมีเผยแพร่ในระบบ e-Procurement ให้ประชาชนทั่วไปได้ทราบ เพื่อความโปร่งใสอยู่แล้ว ไม่ได้ถูกแฮกข้อมูลแต่อย่างใด ย้ํา สพธอ. มีระบบป้องกันดูแลด้านความมั่นคงปลอดภัยทางไซเบอร์ และด้านอีคอมเมิร์ซ อย่างเคร่งครัด เพื่อลดความเสี่ยงและแก้ปัญหาที่อาจกระทบการทําอีคอมเมิร์ช หรือการให้บริการของรัฐ ตลอดเวลา
นาวาอากาศเอก สมศักดิ์ ขาวสุวรรณ์ รองปลัดกระทรวงดิจิทัลเพื่อเศรษฐกิจและสังคม (ดีอี) เปิดเผยว่า จากกรณีที่มีการเผยแพร่ข้อมูลของกลุ่มบุคคลระบุจะทําการเจาะระบบข้อมูลของหน่วยงานภาครัฐต่างๆ ในช่วงสัปดาห์ที่ผ่านมา รวมทั้งกล่าวอ้างว่าได้มีการแฮกข้อมูลการจัดซื้อจัดจ้างมาได้นั้น กระทรวงดิจิทัลฯ ได้มอบหมายให้สํานักงานพัฒนาธุรกรรมทางอิเล็กทรอนิกส์ (องค์การมหาชน) หรือ สพธอ. หน่วยงานในสังกัดกระทรวงฯ ดําเนินการตรวจสอบกรณีดังกล่าว ซึ่งพบว่าเป็นเพียงข้อมูลเกี่ยวกับประกาศการจัดซื้อจัดจ้าง หรือระบบ e-Procurement โดยเป็นข้อมูลที่เผยแพร่ต่อสาธารณะตามแนวนโยบายของรัฐบาลเรื่องความโปร่งใส เพื่อให้ประชาชนสามารถตรวจสอบการทํางานของภาครัฐ ดังนั้น จึงไม่ใช่ข้อมูลที่ได้มาจากการแฮกระบบมาแต่อย่างใด
สําหรับ สพธอ.มีภารกิจหลักด้านพาณิชย์อิเล็กทรอนิกส์ (e-Commerce) และด้านความมั่นคงปลอดภัยไซเบอร์ (Cyber security) เพื่อลดความเสี่ยงและป้องกันปัญหาที่อาจส่งผลกระทบต่อความเชื่อมั่นในการทํา e-Commerce หรือ การให้บริการของภาครัฐ โดยมีการลงทุนในโครงการหลักด้านความมั่นคงปลอดภัยไซเบอร์ คือ โครงการสนับสนุนการดําเนินนโยบายเศรษฐกิจดิจิทัลให้มีความมั่นคงปลอดภัย ซึ่งเริ่มดําเนินการตั้งแต่ปี 2558 จนถึงปัจจุบัน หน่วยงานภาครัฐที่เข้าร่วมโครงการฯ จะได้รับการป้องกันการโจมตีเว็บไซต์แบบ DDoS และบริการแจ้งเตือนในกรณีอาจมีความเสี่ยงว่าจะมีการโจมตีทางไซเบอร์อื่น ๆ โดยจะมีรายงานการให้บริการส่งให้หน่วยงานผู้ใช้บริการทุกเดือน ซึ่งทําให้หน่วยงานต่างๆ สามารถป้องกันการโจมตีได้อย่างทันท่วงทีและลดความสูญเสียที่จะเกิดขึ้นจากการคุกคามทางไซเบอร์
********************************
รัฐบาลไทย-ข่าวทำเนียบรัฐบาล-ทส. บูรณาการช่วยประชาชนผ่านพ้นภัยแล้ง
วันพฤหัสบดีที่ 15 สิงหาคม 2562
ทส. บูรณาการช่วยประชาชนผ่านพ้นภัยแล้ง
ทส. บูรณาการช่วยประชาชนผ่านพ้นภัยแล้ง
ทส. บูรณาการช่วยประชาชนผ่านพ้นภัยแล้ง
13 สิงหาคม 2562 นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ให้สัมภาษณ์สื่อมวลชล ประเด็นการบริหารจัดการน้ําในพื้นที่วิกฤตน้ําแล้งเน้นภาคตะวันออกเฉียงเหนือ จังหวัดสุรินทร์และบุรีรัมย์ โดยมีกรมทรัพยากรน้ํา ร่วมกับกรมทรัพยากรน้ําบาดาลร่วมขับเคลื่อนเพื่อให้เกิดการบริหารจัดการน้ําในพื้นที่ให้มีประสิทธิภาพ ทั้งนี้มีนายสุวัฒน์ เปี่ยมปัจจัย อธิบดีกรมทรัพยากรน้ํา ร่วมให้ข้อมูลในภาพรวมของกรมทรัพยากรน้ํา ณ ตึกบัญชาการ 1 ทําเนียบรัฐบาล
รัฐบาลไทย-ข่าวทำเนียบรัฐบาล-“ยุติธรรม” รับมอบเงินทุนประกอบอาชีพเพื่อคืนคนดีสู่สังคม
วันจันทร์ที่ 24 กรกฎาคม 2560
“ยุติธรรม” รับมอบเงินทุนประกอบอาชีพเพื่อคืนคนดีสู่สังคม
กระทรวงยุติธรรม รับมอบเงินทุนประกอบอาชีพเพื่อคืนคนดีสู่สังคม
เมื่อวันจันทร์ที่ ๒๔ กรกฎาคม ๒๕๖๐ เวลา ๑๔.๐๐ น.
ณ ห้องสัมมนากรมราชทัณฑ์ ชั้น ๓ กรมราชทัณฑ์ จังหวัดนนทบุรี
พลเอกไพบูลย์ คุ้มฉายา องคมนตรี
ร่วมเป็นเกียรติในพิธีมอบเงินทุนประกอบอาชีพคืนคนดีสู่สังคม
เพื่อสืบสานพระราชปณิธานของพระบาทสมเด็จพระปรมินทรมหาภูมิพลอดุลยเดช
และเนื่องในวโรกาสวันเฉลิมพระชนมพรรษา ๖๕ พรรษา
สมเด็จพระเจ้าอยู่หัวมหาวชิราลงกรณ บดินทรเทพยวรางกูร
โดยมี นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม เป็นประธานในพิธี
และนายกอบเกียรติ กสิวิวัฒน์ อธิบดีกรมราชทัณฑ์ เป็นผู้รับมอบเงินทุนจาก
อาจารย์นายแพทย์ปราเสริฐ ปราสาททองโอสถ
กรรมการผู้อํานวยการใหญ่ บริษัท กรุงเทพดุสิตเวชการ จํากัด (มหาชน)
ผู้ให้การสนับสนุนบริจาคเงินทุนประกอบอาชีพ เพื่อให้กรมราชทัณฑ์นําไปจัดสรรเป็นเงินทุนตั้งต้น
ให้ผู้พ้นโทษได้นําไปประกอบอาชีพสุจริต และส่งเสริมให้เป็นพลเมืองดีของสังคมต่อไป
โอกาสนี้ รัฐมนตรีว่าการกระทรวงยุติธรรม ได้กล่าวแสดงความขอบคุณผู้ให้การสนับสนุน
ทุนประกอบอาชีพให้แก่ผู้พ้นโทษ โดยกรมราชทัณฑ์จะนําเงินทุนไปจัดสรรให้กับผู้ต้องขังที่พ้นโทษ
ให้เป็นไปตามวัตถุประสงค์ของผู้มอบทุนประกอบอาชีพ ซึ่งถือเป็นจุดเริ่มต้น
ในการสร้างโอกาสในการประกอบอาชีพ รวมทั้งเป็นการจุดประกายให้หน่วยงานต่างๆ
ให้ความสนใจเข้ามามีส่วนร่วมในการช่วยเหลือสังคมมากยิ่งขึ้นต่อไป
รัฐบาลไทย-ข่าวทำเนียบรัฐบาล-​สปส. จ่ายเงินว่างงานสุดวิสัย COVID-19 แล้ว 568,600 ราย
วันอาทิตย์ที่ 17 พฤษภาคม 2563
​สปส. จ่ายเงินว่างงานสุดวิสัย COVID-19 แล้ว 568,600 ราย
วันเสาร์ที่ 16 พฤาภาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ความคืบหน้าผลการจ่ายประโยชน์ทดแทนกรณีว่างงานสําหรับผู้ประกันตนที่ได้รับผลกระทบจากโรคโควิด-19 มีผู้มายื่นขอใช้สิทธิกรณีว่างงานเนื่องมาจากเหตุสุดวิสัย ตั้งแต่วันที่ 24 มี.ค. – 7 พ.ค. 63 จํานวนกว่า 1,028,000 ราย ซึ่งได้คัดกรองกรณียื่นซ้ําและกรณีที่ไม่ใช่ผู้ประกันตนมาตรา 33 ออกแล้ว โดยสํานักงานประกันสังคมได้โอนจ่ายเงินไปแล้ว 568,600 ราย เป็นเงินกว่า 3,000 ล้านบาท สําหรับผู้ประกันตนส่วนที่เหลือ 313,500 ราย อยู่ระหว่างดําเนินการ ด้วยการเพิ่มอัตราเจ้าหน้าที่วินิจฉัย จากเดิม 600 คน เพิ่มเป็น 1,200 คน เพื่อแก้ไขปัญหาของผู้ประกันตนที่ยังไม่ได้รับเงินกรณีว่างงาน ให้ได้รับเงินอย่างถูกต้องและครบถ้วนโดยเร็วที่สุด
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี